***Cáca Milis***

Bhí bean ag fanacht lena mathair ag stáisiúin traenach. Bhí cathaoir rotha ag an máthair agus bhí siad ag fanacht ar an altra teacht. Bhí an mháthair ag cur isteach ar Catherine, a hiníon. Ba mhaith léi dul go dtí an leithreas ach níor lig Catherine di dul. Bhí imní ar an máthair mar bhí Catherine ag imeacht don lá. Bhí sí ag brath uirthi do gach rud. Tháinig an altra faoi dheireadh agus chuaigh Catherine ar an traein.

Tháinig fear dall ar an traein agus shuigh sé os a comhair. Bhí a chosa ag brú in aghaidh cosa Catherine agus ní raibh sí sásta. Bhí sí ag léamh leabhair ach thosaigh Paul, an fear dall, ag caint léi agus ag cur ceisteanna uirthi. D’iarr sé uirthi cupán caifé a fháil dó mar ba mhaith leis caifé lena cháca milis. Ní raibh sí sásta.

Bhí droch-asma ar Paul agus bhí análóir aige. Bhí sé ar chlár raidió uair amháin ag caint faoin asma. Bhí sé an-bhródúil as sin. Bhí sé bródúil freisin mar bhí sé ábalta a rá cad a bhí taobh amuigh den fhuinneog ag aon am ar an turas traenach. D’iarr sé ar Catherine é a scrúdú. D’fhreagair sé i gceart ach bhí an fhoighne ag imeacht ag Catherine. D’inis sí bréag dó. Dúirt sí go raibh loch mór taobh amuigh. Chuir sé seo isteach go mór ar Paul agus bhí air an t-análóir a úsáid. (Bhí Catherine sásta mar bhí cumhacht faighte aici air).

Nuair a tháinig an caifé d’iarr Paul ar Catherine siúcra a chur isteach ann dó. Ní raibh sí sásta é a dhéanamh dó agus dhoirt sé an siúcra ar an mbord. Shlog sé an caifé go torannach agus bhí cuma déisteanach air ag ithe an cháca. Chuir gach rud a rinne sé isteach ar Catherine.

D’inis Catherine bréag eile dó. Dúirt sí go raibh péist sa cháca agus go raibh greim imithe as. Tháinig líonrith ar Paul agus bhí taom asma aige. Thosaigh sé ag lorg an análóra agus d’iarr sé ar Catherine cá raibh sé. Bhog sí an t-análóir as a aice agus d’fhan sí ina suí ag féachaint air. Bhí an cumhacht aici ach níor thug sí aon chabhair dó.

Nuair a stop an traein ag an gcéad stáisiúin eile d’imigh Catherine léi agus d’fhág sí Paul marbh ar an traein .

**Catherine:**

Bhí a lán frustrachas ar Catherine. Bhí a máthair ag brath uirthi sa bhaile agus bhí uirthi a lán cabhair a thabhairt di. Ní raibh a lán saoirse nó cumhacht ag Catherine sa bhaile is dócha. Nuair a bhí sí ar an traein bhí sos aici óna máthair agus bhí sí chun leabhar a léamh. Ach ansin shuigh Paul os a comhair agus bhí seisean ag lorg cabhrach cosúil lena máthair. Chuir sé isteach go mór ar Catherine. Bhris an fhoighne uirthi sa deireadh.

Bhí Catherine cruálach. Ní raibh sí ábalta cúrsaí a athrú sa bhaile ach bhí cumhacht aici ar an traein. D’inis sí bréag do Paul faoin loch taobh amuigh mar ba mhaith léi é a ghortú. Bhí sí sásta nuair a bhí taom asma aige. Nuair a chuir sé isteach uirthi arís ag ithe an cháca, d’inis sí dó go raibh péist ann agus gur ith sé píosa de. Bhí taom mór asma aige agus bhí sé ag lorg an análóra agus cabhrach ach bhog Catherine é as a aice agus d’fhan sí ag féachaint air. Lig sí dó bás a fháil.

**Paul:**

Bhí Paul dall agus bhí droch-asma air. Bhí air brath ar dhaoine eile cabhair a thabhairt dó le rudaí difriúla. Bhí air brath ar dhaoine an fhírinne a insint dó, mar shampla cén dath a bhí ar an gcáca milis.

Bhí Paul cainteach. Bhí uaigneas air b’fhéidir agus bhí sé ag lorg cairdis. Níor stop sé ag caint agus ag maíomh as féin. Bhí sé an-bhródúil go raibh sé ar chlár raidió faoin asma, agus go ndúirt an siopadóir leis go raibh na cailíní ar fad ar a thóir. Bhí sé bródúil go raibh sé ábalta a rá cad a bhí taobh amuigh den fhuinneog ag aon am ar an turas traenach. Níor thuig sé go raibh sé ag cur isteach ar Catherine.